— Яшчэ прайшло не так шмат часу з пачатку майго больш-менш самастойнага жыцця. Калі толькі прыехаў, пайшоў у краму і накупіў рознай ежы, ужо гатовай, бо з прадуктамі не настолькі сябрую, каб іх гатаваць. Прынёс дадому катлет, смажаную курыцу, некалькі відаў салатаў. Але праз пару дзён зразумеў, што зрабіў гэта дарма: курыца стала зусім неапетытна пахнуць. Таму давялося тэрмінова мяняць стратэгію і, ахвяруючы вячэрнім адпачынкам, ледзь не праз дзень, хадзіць пасля заняткаў у краму ля дома.